Ramintos Strumilaitės, kandidatės į FSA SHM pirmininkės postą, motyvacinis laiškas

KTU SA bendruomene,

Esu Raminta Strumilaitė, antro kurso naujųjų medijų kalbos studentė. Savo veiklą FSA SHM pradėjau 2018 metais, tik įstojusi į universitetą. Mokykloje buvau įsitraukusi į mokinių tarybos veiklą, tačiau ji manęs itin nežavėjo, todėl į atstovybės veiklą žiūrėjau taip pat skeptiškai. Kas galėjo pagalvoti, kad mano nuomonė ir požiūris apsisuks aukštyn kojom – nuo pat pirmų susirinkimų ir veiklų vis labiau ir labiau įsitraukiau į įvairius darbus, susipažinau su esamais nariais ir su pačia organizacija. Pirmame kurse veikiau informacijos ir ryšių su visuomene komitete, prisidėjau prie studentų kino festivalio „Stop“ organizavimo. Tad kodėl kandidatuoju į pirmininkės postą? Pirmiausia, jaučiuosi įkvėpta KTU SA ir joje dirbančių studentų atstovų. Stebint tiek daug užsidegusių ir veiklių, kūrybingų žmonių, labai norisi į juos lygiuotis ir būti tokiais pat kaip jie. Taip pat labai noriu dirbti kartu su FSA SHM nariais dėl visų fakulteto bendruomenės gerovės. Organizacija suteikia neapsakomai daug neįkainojamos patirties, kurią visą norisi pasiimti, žmonių, kuriuos norisi pažinti, veiklos sričių, kurias visas norisi pabandyti. Todėl tikiu, kad eidama pirmininkės pareigas ne tik pati augsiu kaip žmogus, bet ir tinkamai atstovausiu studentų balsą ne tik fakulteto, bet ir universiteto lygmeniu.

Pagarbiai,

Raminta Strumilaitė